stanford-oval/wikipedia huggingface dataset:
הארמייה השביעית (ורמאכט)
היסטוריה

הארמייה השביעית הוקמה ב-25 באוגוסט 1939, בשטוטגרט. במערכה על צרפת ב-1940, הייתה הארמייה חלק מקבוצת ארמיות C בפיקודו של גנרל וילהלם פון לב. עם סיום המערכה, נשארה הארמייה בצרפת הכבושה, ושימשה ככוח שמירה.
במהלך הפלישה לנורמנדי ב-6 ביוני 1944, נפל חלק גדול מעול הלחימה על הארמייה השביעית. עד ה-18 ביוני, איבדה הארמייה 97,000 איש, לרבות 7 גנרלים. ב-28 ביוני מת מפקד הארמייה, גנרל פרידריך דולמן מהתקף לב.
תחת לחץ בלתי פוסק מצד בעלות הברית, נסוגו הגרמנים לאט מנורמנדי, והארמייה השביעית, יחד עם הארמייה ה-15 נלכדו בכיס פאלז באוגוסט 1944, שם הארמייה השביעית איבדה את מרבית הציוד שלה וכמעט וחוסלה. שרידים מהארמייה נמלטו מהכיס לעבר הגבול הגרמני. במהלך חודשי סתיו 1944, הארמייה תפסה עמדות מגננה באזור גבול בלגיה-לוקסמבורג.
הארמייה השביעית הייתה אחת משלוש הארמיות ששימשו למתקפה בארדנים, בקרב על הבליטה, בדצמבר 1944. תפקידה היה להגן על אגפה הדרומי של ארמיית הפאנצר החמישית. היא התגוננה למול המתקפה של הארמייה השלישית האמריקנית, אך לא הצליחה למנוע מהאמריקאים להתקדם לעבר האגף הדרומי של הבליטה. בשלביה האחרונים של המערכה בארדנים נסוגה הארמייה השביעית לעבר החומה המערבית.
הארמייה השביעית נכנעה לארמייה השלישית האמריקנית בבוהמיה ב-8 במאי 1945.
מפקדים

פרידריך דולמן (25 באוגוסט 1939 - 28 ביוני 1944)
פאול האוסר (28 ביוני 1944 - 21 באוגוסט 1944)
היינריך אברבאך (21 באוגוסט 1944 - 31 באוגוסט 1944)
אריך ברנדנברגר (31 באוגוסט 1944 - 21 בפברואר 1945)
הנס פלבר (22 בפברואר 1945 - 25 במרץ 1945)
הנס פון אובסטפלדר (26 במרץ 1945 - 8 במאי 1945)
אליפות אפריקה בכדורגל נשים

| --- | --- |

 ענף:  כדורגל
 תאריך ייסוד:  1991
 ארגון מפעיל:  CAF
 מספר מתמודדים:  8
 יבשת:  אפריקה
 זוכה:   דרום אפריקה
 הכי הרבה זכיות:   ניגריה (11 זכיות)
 אתר רשמי
 
אליפות אפריקה בכדורגל נשים (באנגלית: Africa Women Cup of Nations) היא טורניר כדורגל נשים בינלאומי הנערך בין החברות ב-CAF, התאחדות הכדורגל של אפריקה. הטורניר נערך בכל שנתיים החל משנת 1991.
לאורך רוב שנות הטורניר, היה הפרש גדול בין נבחרת ניגריה לבין שאר נבחרות היבשת שהתחרו נגדה, כאשר בכל שבעת הטורנירים הראשונים היא זכתה. בשנת 2008 הגיע השינוי, ונבחרת גינאה המשוונית הדיחה את ניגריה בחצי הגמר וזכתה בסופו של דבר בטורניר כולו. ארבע שנים לאחר מכן, היא זכתה שוב בטורניר וביססה את עצמה כאחת הנבחרות הטובות באפריקה.
מאז הקמתה, משמשת האליפות כטורניר המוקדמות לגביע העולם לנשים. בשני הטורנירים הראשונים של האליפות, רק הזוכה הייתה מעפילה לגביע העולמי. בטורניר השלישי הוחלט שגם האלופה וגם סגניתה מעפילות אוטומטית לגביע העולמי, ואילו בשנים שאחר כך התווסף מקום גם לנבחרות שסיימו במקום השלישי (2015) והרביעי (2023).
תוצאות הטורנירים

| שנה> שנה.1991 פרטים.1995 פרטים.שנה.שנה.1998 פרטים.2000 פרטים.2002 פרטים.2004 פרטים.2006 פרטים.2008 פרטים.2010 פרטים.2012 פרטים.2014 פרטים.2016 פרטים.2018 פרטים.2022 פרטים | מארחת> מארחת.התקיים במספר מדינות בשיטת בית-חוץ.התקיים במספר מדינות בשיטת בית-חוץ.מארחת.מארחת.ניגריה   ניגריה.דרום אפריקה   דרום אפריקה.ניגריה   ניגריה.דרום אפריקה   דרום אפריקה.ניגריה   ניגריה.גינאה המשוונית   גינאה המשוונית.דרום אפריקה   דרום אפריקה.גינאה המשוונית   גינאה המשוונית.נמיביה   נמיביה.קמרון   קמרון.גאנה   גאנה.מרוקו   מרוקו |  | גמר> זוכה.ניגריה   ניגריה.ניגריה   ניגריה.גמר.זוכה.ניגריה   ניגריה.ניגריה   ניגריה.ניגריה   ניגריה.ניגריה   ניגריה.ניגריה   ניגריה.גינאה המשוונית   גינאה המשוונית.ניגריה   ניגריה.גינאה המשוונית   גינאה המשוונית.ניגריה   ניגריה.ניגריה   ניגריה.ניגריה   ניגריה.דרום אפריקה   דרום אפריקה | גמר> תוצאה.2 – 0   4 – 0.4 – 1   7 – 1.גמר.תוצאה.2 – 0.2 – 0.2 – 0.5 – 0.1 – 0.2 – 1.4 – 2.4 – 0.2 – 0.1 – 0.0 – 0 (4 – 3).2 – 1 | גמר> סגנית.קמרון   קמרון.דרום אפריקה   דרום אפריקה.גמר.סגנית.גאנה   גאנה.דרום אפריקה   דרום אפריקה.גאנה   גאנה.קמרון   קמרון.גאנה   גאנה.דרום אפריקה   דרום אפריקה.גינאה המשוונית   גינאה המשוונית.דרום אפריקה   דרום אפריקה.קמרון   קמרון.קמרון   קמרון.דרום אפריקה   דרום אפריקה.מרוקו   מרוקו |  | מקום שלישי> מקום שלישי.גינאה   גינאה.אנגולה   אנגולה.מקומות 3-4.מקום שלישי.הרפובליקה הדמוקרטית של קונגו   הרפובליקה הדמוקרטית של קונגו.גאנה   גאנה.קמרון   קמרון.גאנה   גאנה.דרום אפריקה   דרום אפריקה.ניגריה   ניגריה.דרום אפריקה   דרום אפריקה.קמרון   קמרון.חוף השנהב   חוף השנהב.גאנה   גאנה.קמרון   קמרון.זמביה   זמביה | מקום שלישי> מקום שלישי.חלקו את המקום השלישי.חלקו את המקום השלישי.מקומות 3-4.תוצאה.3–3 (3–1 בפנדלים).6 – 3.3 – 0.0–0 (6–5 בפנדלים).2–2 (5–4 בפנדלים).1–1 (5–4 בפנדלים).2 – 0.1 – 0.1 – 0.1 – 0.4 – 2.1 – 0 | מקום שלישי> מקום שלישי.זמביה   זמביה (פרשה).גאנה   גאנה.מקומות 3-4.מקום רביעי.קמרון   קמרון.זימבבואה   זימבבואה.דרום אפריקה   דרום אפריקה.אתיופיה   אתיופיה.קמרון   קמרון.קמרון   קמרון.קמרון   קמרון.ניגריה   ניגריה.דרום אפריקה   דרום אפריקה.דרום אפריקה   דרום אפריקה.מאלי   מאלי.ניגריה   ניגריה |
| --- | --- | --- | --- | --- | --- | --- | --- | --- | --- |
| 2024 פרטים | מרוקו   מרוקו |  |  |  |  |  |  |  |  |
דירוג הזוכות

| נבחרת | מקום ראשון | מקום שני | מקום שלישי | חצי גמר | מקום רביעי |
| --- | --- | --- | --- | --- | --- |
|  ניגריה | 11 (1991), (1995), (1998), (2000), (2002), (2004), (2006), (2010), (2014, (2016), (2018) | – | 1 (2008) | – | 2 (2012, 2022) |
|  גינאה המשוונית | 2 (2008), (2012) | 1 (2010) | – | – | – |
|  דרום אפריקה | 1 (2022) | 5 (1995), (2000), (2008), (2012), (2018) | 2 (2006), (2010) | – | 3 (2002), (2014, (2016) |
|  קמרון | – | 4 (1991), (2004), (2014, (2016) | 3 (2002), (2012), (2018) | – | 4 (1998), (2006), (2008), (2010) |
|  גאנה | – | 3 (1998), (2002), (2006) | 3 (2000), (2004, (2016) | 1 (1995) | – |
|  מרוקו | – | 1 (2022) | – | – | – |
|  הרפובליקה הדמוקרטית של קונגו | – | – | 1 (1998) | – | – |
|  חוף השנהב | – | – | 1 (2014) | – | – |
|  זמביה | – | – | 1 (2022) | – | – |
|  גינאה | – | – | – | 1 (1991) | – |
|  אנגולה | – | – | – | 1 (1995) | – |
|  זימבבואה | – | – | – | – | 1 (2000) |
|  אתיופיה | – | – | – | – | 1 (2004) |
|  מאלי | – | – | – | – | 1 (2018) |
הערות שוליים

↑  המשחק הופסק בדקה ה-73, והתואר נזקף לטובת ניגריה.
| כדורגל נשים בין-לאומי |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
       פיפ"א | גביע העולם לנשים | אלגארבה | גביע קפריסין | הדירוג העולמי לנשים | כדורגלנית השנה                   (עד גיל 20 • עד גיל 17)        אוקיאניה: OFC – אליפות אוקיאניה      אירופה: UEFA – אליפות אירופה (עד גיל 19 • עד גיל 17)      אסיה: AFC – אליפות אסיה      אפריקה: CAF – אליפות אפריקה      דרום אמריקה: CONMEBOL – קופה אמריקה      צפון ומרכז אמריקה: CONCACAF – גביע הזהב
יום נישואים

בני הזוג רונלד וננסי רייגן חוגגים את יום הנישואים ה-36 שלהם, 1988
יום נישואין הוא יום בו נהוג לציין מדי שנה את נישואיהם של בני זוג, בתאריך שבו נערכה חתונתם.
בחלק מהמדינות בעולם המערבי, בהן ארצות הברית ובריטניה, קיימים שמות מסורתיים ייחודיים לכל יום נישואים, לפיהם נהוגה הענקת מתנות הדדית של בני הזוג בהתאם (או הבאת מתנות ברוח זו על ידי אורחי בני הזוג במקרה שנערכת מסיבה לציון יום הנישואים). מדינות רבות נבדלות במתנות הנהוגות בהן מדי שנה, אך לאורך השנים התבססו מתנות קבועות יחסית המשותפות לרוב המדינות, במיוחד בימים כגון יום השנה ה-5 (בו נהוגה מתנה העשויה מעץ), ה-10 (מתנה העשויה מבדיל), ה-15 (בדולח), ה-20 (פורצלן), ה-25 (כסף), ה-30 (פנינה), ה-40 (אבן אודם), ה-50 (זהב) וה-60 (יהלום). שרידיו של מנהג זה מצויים גם כיום בתרבות הישראלית, והם חגיגות "חתונת כסף" במלאת 25 שנות נישואים ו"חתונת זהב" במלאת יובל לנישואים. 60 שנות נישואים נקראו בעבר "חתונת שוהם" ובימינו "חתונת היהלום" (באנגלית - Diamond Wedding).
מקור המנהג הוא כנראה בגרמניה של ימי הביניים, אז נהוג היה כי אישה החוגגת את יום הנישואים ה-25 מקבלת מחבריה ושכניה זר מכסף, וביום הנישואים ה-50 זר מזהב, כברכה על המזל הטוב שמלווה את בני הזוג לאורך שנים כה רבות; עם הזמן התרחב רפרטואר הסמלים עבור כל שנה, ונפוץ ברחבי העולם המערבי. סמלים אלו השתנו לאורך השנים, למשל היהלום היה סמל ידוע עבור יום הנישואים ה-75, אך הוא עבר ליום הנישואים ה-60 לאחר שוויקטוריה, מלכת הממלכה המאוחדת, חגגה בסוף המאה ה-19 את שנת ה-60 למלכותה ביום שזכה לכינוי "יובל היהלום".
בממלכות חבר העמים הבריטי עשויים בני זוג לקבל מכתב ברכה מראשי הממלכה לרגל יום הנישואים ה-60, ה-65 וה-70 שלהם (זאת לאחר שביצעו רישום בארמון בקינגהאם או במשרד המושל הכללי של מדינתם). בקנדה עשויים בני הזוג לקבל מכתב ברכה מהמושל הכללי החל מהשנה ה-50 לנישואיהם, מדי חמש שנים, ובאוסטרליה וארצות הברית החל מהשנה ה-50 מדי שנה. נוצרים קתולים יכולים להירשם במחוז הבישוף המקומי כדי לקבל את ברכת האפיפיור לרגל ימי נישואים מיוחדים (ה-25, ה-50, ה-60 וכו').
הערות שוליים

↑  תמונת הגביר הנדיב ר' קלונימוס זאב ויסוצקי ליום כלולת השהם שלו, המליץ, 18 במרץ 1902
↑  Queen and anniversary messages, באתר בית המלוכה הבריטי
↑  How to Have Anniversary Greetings Sent From the White House, באתר About.com Marriage של חברת ניו יורק טיימס
↑  TO REQUEST A PAPAL BLESSING, באתר מחוז הבישוף המקומי בטוסון
תיכון דרכא ספיר ירוחם

תבנית:מוסד לימודי
בית ספר תיכון קהילתי מדעי וטכנולוגי דרכא ספיר על-שם ש' ספיר בירוחם, הוא בית ספר שש שנתי (כיתות ז'-י"ב).
מבנה החטיבה העליונה

בבית הספר לומדים כ-360 תלמידים (נכון לשנת 2023) והוא התיכון הממלכתי היחיד בירוחם.
מגמות הלימוד העיקריות בבית הספר: פיזיקה כימיה, ניהול מלונאי,תקשורת, הנדסת תכנה ומכטרוניקה.
בשנת 2002 זכה בית הספר בפרס חינוך של רשת אורט.
בשנים 2013-2022 נכלל בית הספר ברשימת מקבלי פרס "בית הספר הערכי" מטעם משרד החינוך.
בשנת 2022 נכלל בית הספר בדירוג הראשון ברשימת בתי הספר המצטיינים של משרד החינוך[דרוש מקור].
היסטוריה

בית הספר המקיף ע"ש שושנה ספיר הוקם בשנת 1975. עד אז לא היה בירוחם תיכון ממלכתי, והתלמידים יצאו ללמוד בתיכונים בסביבה.
בית הספר נקרא על שם שושנה ספיר, אשתו של פנחס ספיר, שהיה שר האוצר, ונפטרה בשנת 1971.
בשנת 1984 הצטרף בית הספר לרשת אורט.
בעבר נלמדו בבית הספר מגמות מקצועיות כגון: נגרות, ספרות, פקידות, חשבונאות, כלכלת בית, מטפלות, מסגרות וצנרת מבנים.
עד שנות ה-90 של המאה ה-20, היה אחוז הזכאים לתעודת בגרות נמוכים מאוד. אולם בשנת 1996 התחיל בבית הספר פרויקט "כל אחד יכול", מהלך שהוביל לזינוק משמעותי מאוד באחוז הזכאים לבגרות. בשנת 2013 היה אחוז הזכאים 72%.
מאז עלו אחוזי הזכאות ובשנת 2022 היה אחוז הזכאים 98%
בשנת 2018 עזב בית הספר את רשת ״אורט״ ועבר לזכיינית ״דרכא״
מסלולי לימוד מיוחדים

בשנים 2007–2010 פעלה בבית הספר כיתת שוחרים, במסגרת בתי הספר הטכניים של חיל האוויר.
בשנים 2004–2005 נפתחה בבית הספר כיתה דתית, אך מסלול זה לא המשיך.
בשנת הלימודים תשע"ה (2015) לומדת בבית הספר כיתת גמלאים, המופעלת בשיתוף פעולה עם המשרד לאזרחים ותיקים.
מנהלי בית הספר

נח ניסן (1975–1976)
שוקי כהן (1976–1979)
ליאורה שמואלי (1979–1981)
ד"ר שמעון שיבר (1981–1982)
משה נחום (1982–1989)
ד"ר חנה רחמן (1989)
יהודה סבג (1990)
דורי בן ניר (1990–1993)
שמואל (מולי) דותן (1993–1998)
חיים אייזנר (1998–2004)
חביבה סבן (2004–2007)
מרים אורנשטיין דה-מלאך (2007–2013)
דביר זמירי (2013–2021)
בת אל אוסדון (2021–2024)
תמר אלקיים (2024- הווה)
חצר בית הספר- פינת הכושר
חצר בית הספר- מגרש הכדורסל
חולתה

| --- | --- |
סילו בחולתה
מדינה: ישראל ישראל
מחוז: הצפון
מועצה אזורית: הגליל העליון
גובה ממוצע: ‎80 מטר
תאריך ייסוד: 1937
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 752 תושבים
 מפת מיקום  מפה דינמית   (למפת אצבע הגליל מוגדלת) חולתה(למפת אצבע הגליל רגילה) חולתה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חולתה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חולתה33°03′06″N 35°36′36″E﻿ / ﻿33.0516561191603°N 35.6099027676843°E﻿ / 33.0516561191603; 35.6099027676843  heמפת היישובים של מועצה אזורית הגליל העליון (in English: Upper Galilee Regional Council) באדום - חולתה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
אתר הקיבוץ
חוּלָתָה (לפנים גם חולתא) הוא קיבוץ באזור עמק החולה השייך למועצה אזורית הגליל העליון. היישוב קרוי על שם אגם החולה.
חדר האוכל בקיבוץ
היסטוריה

הקיבוץ הוקם על ידי חברי הנוער העובד, המחנות העולים והנוער העולה מגרמניה שקבלו הכשרה בתל חי. 
בקיץ 1936 הגיעו מספר מועט מחברי הקבוצה ליסוד המעלה לעבוד אצל איכרי המושבה. 
במרץ 1937 ניתן להם להקים משק קטן על שטח של 6 דונם של הכשרת היישוב. 
שטח זה היה שייך ל"זיכיון (קונצסיה) החולה", וכונה "חצר הזיכיון", ובו שכנו גם משרדי הזיכיון, בשני בתים הקיימים עד היום. שטח החצר נמצא היום בקרבת המזח, בין רחוב המזח לבין החלק הדרומי של רחוב האגם ביסוד המעלה.
בעקבות ההתיישבות בחצר גדלה הקבוצה והגיעה ל-55 חברים, כ-30 ביסוד המעלה והשאר עבדו במקומות מרוחקים, כמו המפעל בסדום ובבניית גדר הצפון. 
החברים ביסוד המעלה קנו 2 פרות, 100 צאן ותרנגולות בסיוע קרן אדי קנטור שליד הסוכנות היהודית, גדלו שלושה דונם ירקות ותירס, עסקו במרעה גם בעבור איכרי המושבה והפעילו סירת דיג. מספר חברים עבדו במפעל מי מרום.
המצב הביטחוני בימי המרד הערבי הגדול היה רעוע ונרשמו מספר התקפות על חברי הקבוצה.
ענף הדיג של הקיבוץ התפתח ובאוקטובר 1939 הקיבוץ היה אחראי ליותר ממחצית שלל הדיג העברי בארץ ישראל. במאי 1941 ארעה דליקה ביישוב ששרפה את מחסן הבגדים, המזכירות והספרייה. באוגוסט 1942 חכרה הקבוצה את אדמות דרדרה שממזרח לימת החולה מידי הקרן הקיימת לישראל ופלוגה של 25–30 מחברי הקבוצה התיישבה במקום שהגישה אליו הייתה בסירות בלבד. ביולי 1947 הועברה הנקודה בדרדרה לידי קיבוץ איל.
המעבר למקום הקבע. הוצעו 2 הצעות למקום קבע עבור חולתה, אפשרות אחת הייתה להעביר את כל הקיבוץ לדרדרה שממזרח לאגם החולה, והאפשרות השנייה הייתה להתיישב על אדמות תלל שנרכשו על ידי פיק"א. בהצבעה בין החברים שנערכה באוגוסט 1943, הוחלט ברוב קולות לבחור באדמות תלל, הסמוכות מאוד למקום הזמני. בסוף 1945 החלה בניית יישוב הקבע, וב-1946 עבר הקיבוץ למקום.
הקיבוץ הזדהה עם מפלגת אחדות העבודה והשתייך לזרם הקיבוץ המאוחד. במלחמת העצמאות פונו ילדי חולתה לקיבוץ עין חרוד.
עד מלחמת ששת הימים סבל הקיבוץ הפגזות סוריות רבות. ההרסנית מכולן, שכונתה "ההפגזה הגדולה", התרחשה ב-3 בדצמבר 1958. מאות פגזי מרגמה - 800 לפי הערכה מקומית - נפלו בשטח הקיבוץ [דרוש מקור]. כתוצאה מכך נהרסו כל בתי הקיבוץ לגמרי או באופן חלקי. לא היו נפגעים בנפש כיוון שכל אוכלוסיית הקיבוץ נכנסה למקלטים בתחילת ההפגזה, ברוטינה מהירה, שתורגלה רבות לפני כן.
עבודות השיקום נעשו על ידי חברי הקיבוץ, מתנדבים מהקיבוצים השכנים וקיבוצי המאוחד ובעזרת הלוואות מארגונים כמו "אגד". שיקום ממשלתי לא היה קיים עדין בתקופה זו.
עם או בלי קשר לחורבן הקיבוץ, זכה חולתה להתחבר לרשת החשמל הארצית שבוע לאחר מכן. הדבר היה במסגרת תוכנית ארצית. בכתבה שהתפרסמה על כך  בעיתון "דבר", ב-11 בדצמבר, תחת הכותרת "חשמל לחולתה מהרשת הארצית", לא הוזכר כלל מצבו הקשה של הקיבוץ, שרק חלק קטן מבתיו באמת חובר לחשמל.
מאז ייבוש החולה ב-1958 עבר הקיבוץ לפרנסה מחקלאות ומתעשייה, ובשנים האחרונות גם מאירוח ומיזמויות עסקיות שונות.
כלכלת הקיבוץ

בשנות האלפיים חולתה מוגדר כ"קיבוץ משתנה" (מופרט) שחבריו מקבלים שכר דיפרנציאלי (לא שוויוני) ומשלמים עבור חלק מהשירותים שמספק הקיבוץ לחבריו.
חקלאות: בקיבוץ גידולי שדה, פרדס, מטעים, ורפת משותפת עם מושב אלוני הבשן ברמת הגולן.
יזמות: "ויטראז' הגומא". חוות תבלינים.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  הכשרה חקלאית והגשמה בנוער העובד, דבר, 1 ביולי 1937
לעזרת מפעל ההכשרה בתל חי, דבר, 16 בפברואר 1938
עם הנוער העובד באלומות, דבר, 29 במאי 1938
↑  זיכיון החולה הוא אגם החולה וסביבתו, שהיו שייכים לסולטן הטורקי, שהפך אותם לזיכיון. חובות הזכיין היו לייבש את הביצות ולהפריש 10,000 דונם מהאדמות לכפריים הערבים שעיבדו אותן בקיץ. תחילה רכשו את הזיכיון ערבים, ובשנת 1934 הוא נרכש על ידי התנועה הציונית
↑  ע"פ שיחה עם אמנון לוין
↑  יש תוכנית ליבוש אגם החולה..., באתר ישראל היום
↑  חולתא, דבר, 25 ביולי 1938
↑  ה. סולד אצל הנוער, דבר, 29 באפריל 1938
↑  נפצע רועה יהודי ביסוד המעלה, הצופה, 28 ביולי 1938
↑  התנקשות בדייגי חולתא, הצופה, 1 באוגוסט 1938
↑  הדייג העברי באוקטובר, דבר, 16 בנובמבר 1939
↑  דליקה גדולה בקבוצת חולתה, דבר, 22 במאי 1941
↑  קבוצת חולתה חכרה את אדמת הקהק"ל בדרדרה, דבר, 18 באוגוסט 1942
↑  אתר האינטרנט של חולתה
↑  חשמל לחולתה מהרשת הארצית, דבר, 11 בדצמבר 1958
| --- | --- |
בקרת זהויות :  NLI: 987007537978205171  LCCN: n96026148  SUDOC: 190154578  VIAF: 142061446   WorldCat (עם VIAF): 142061446 
חברות קיבוץ חולתה אורגות מחצלת באגם החולה
אליזבת גודרידג'

| --- | --- |

אליזבת' גודרידג', 1870
 לידה:  1798 Templeton, ארצות הברית 
 פטירה:  1882 (בגיל 84 בערך) Reading, ארצות הברית 
 תחום יצירה:  דיוקן מיניאטורי 
 
אליזבת (אליזה) גודרידג' (באנגלית: Elizabeth Goodridge‏; 12 במרץ 1798 – 18 באפריל 1882) הייתה ציירת אמריקאית שהתמחה במיניאטורות. היא הייתה אחותה הצעירה של שרה גודרידג', גם היא ציירת מיניאטורות אמריקאית.
קורות חייה

גודרידג' נולדה בטמפלטון, מסצ'וסטס, הילדה השביעית של אבנעזר גודרידג' ואשתו ביולה צ'יילדס.
המיניאטורות המוקדמות ביותר של אליזבת הן מסוף שנות ה -20 של המאה ה-19, והן דומות בסגנון לעבודתה של אחותה, אם כי לא מתקדמות כמוה מבחינה טכנית. בגיל צעיר היא החלה לצייר והראתה יכולת לאמנות. באותה תקופה, ההזדמנויות החינוכיות של נשים היו מוגבלות במקום בו גודרידג' התגוררה, ולכן למעשה הייתה אמנית אוטודידקטית.
קריירה

גודרידג' החלה כנראה את דרכה בבוסטון בעבודה עם אחותה, אך בילתה את מרבית חייה בחלקה המרכזי של מסצ'וסטס. היא גרה בטמפלטון, מסצ'וסטס, וערכה מספר נסיעות ארוכות לוורסטר בשנות השלושים והארבעים של המאה ה-19, ובמהלכם התגוררה עם בני משפחת פוסטר וציירה אותה.
אוסף הדיוקנאות של האגודה האנטיקווארית האמריקאית מכיל את הייצוג הגדול ביותר – 12 תמונות – של עבודתה הידועה של אליזה גודרידג'. במוזיאון לאמנות של ווסטר יש גם כמה מיניאטורות שלה.
בין המיניאטורות הידועות יותר של אליזבת גודרידג' ניתן למנות את:
גברת אליס גודרי מוילמינגטון, מסצ'וסטס, במוזיאון המטרופוליטן לאמנות
סטיבן סליסברי השלישי (1838), צבעי מים על שנהב, במוזיאון לאמנות ווסטר
סופיה דווייט פוסטר ברנסייד (1830 לערך), באוסף האגודה האמריקאית לאנטיקוואריות
ג'וליה פורטר דווייט (1832 בערך), דיוקן של הסבתא של נשיא אוניברסיטת ייל, טימותי דווייט, בגלריה לאמנות של אוניברסיטת ייל, ניו הייבן
הנופים של אליזבת גודרידג' כוללים נוף של הר הוליליוק, מסצ'וסטס ונהר קונטיקט, בערך. 1827, ונוף של ראונד היל, נורת'המפטון, מסצ'וסטס, 1824, במוזיאון לאמנות בווסטר.
חייה האישיים

בשנת 1849, בגיל חמישים ואחת, התחתנה גודרידג' עם קולונל אפרים סטון, שהיה בעל חנות כללית ומנסרה בטמפלטון.
גלריה

אליזבת פיסק
סופיה ברנסייד
ילדי משפחת פוסטר
לידיה פוסטר
הערות שוליים

↑  Johnson, Dale T. American Portrait Miniatures in the Manney Collection (New York: Metropolitan Museum of Art, 1990), pp.123–24.
↑  SOPHIA DWIGHT FOSTER BURNSIDE (1787-1871), c. 1830
↑  Strickler, Susan, American Portrait Miniatures (Worcester: Worcester Art Museum, 1989), p. 63.
| --- | --- |
בקרת זהויות :  ISNI: 0000 0000 6706 398X  LCCN: nr2001040286  RKD: 32657  SNAC: w6hx2x5z  ULAN: 500009914  VIAF: 93144648478258793847   WorldCat (עם VIAF): 93144648478258793847
עימוד רצפים

בביואינפורמטיקה, עימוד רצפים היא שיטה לסידור המידע על אודות רצפי DNA ,RNA או חלבונים, בצורה כזו שיהיה ניתן לזהות אזורים דומים, אשר ייתכן כי הם תוצאה של קשרים פונקציונלים, מבניים או אבולוציוניים.
עימוד רצפי של נוקלאוטידים או שיירי חומצות אמינו מיוצגים לרוב על ידי שורות במטריצה. רווחים מוכנסים בין הרצפים כך שרצפים דומים מעומדים בעמודות.
ההשוואה בין הרצפים המעומדים מקבלת ציון הומולוגיה אשר עשוי להעיד על פעילות ביולוגית דומה של הרצפים. על האבולוציה של הרצפים אפשר ללמוד דרך ניתוח הומולוגיה של רצף. לרישום הרצפים פותח פורמט FASTA.
עימוד רצפים שנוצר על ידי ClustalW של שני חלבוני zinc finger אשר פוענחו.


מפתח: אותיות בודדות: חומצות אמינו. אדום: קטנות, הידרופוביות, ארומטיות, לא Y. כחול: חומציות. סגול: בסיסיות. ירוק: הידרוקסיל, אמין, אמיד, בסיסיות. אפור: אחרות.


"*" : זהות .":": שינויים שמורים (אותה קבוצת צבעים). ".": שינויים שמורים-למחצה (מבנה דומה).
דוגמה לתוצאות של Multiple sequence alignment
אלגוריתמים נפוצים לעימוד רצפים המבוססים על תכנון דינמי הם אלגוריתם נידלמן וונש (Needleman-Wunsch), המיועד לעימוד רצפים גלובלי, ואלגוריתם סמית-ווטרמן (Smith-Waterman) המיועד לעימוד רצפים לוקלי (מציאת אזורים דומים במחרוזות של דנ"א או חומצות אמינו).
עימוד רצפים באמצעות תכנון דינמי > עימוד רצפים גלובלי

כאשר נתונה מטריצת החלפות (כדוגמת BLOSUM62 או PAM250), המגדירה את ציון לכל החלפה של אותיות וכאשר ניתן ציון חוסר באות, הציון לעימוד של שני רצפים מוגדר כסכום הציונים לכל העמדות. בעיית עימוד רצפים גלובלי היא בעיה שבה מתאימים בין כל אות ברצף אחד לאות ברצף השני כאשר שני הרצפים דומים, במטרה למצוא את העימוד הטוב ביותר, במובן שציון העימוד יהיה מקסימלי.
לדוגמה כאשר הציון של אות חסרה הוא -5 ונעשה שימוש במטריצת החלפות הבאה:
|  | A | G | C | T |
| --- | --- | --- | --- | --- |
| A | 10 | -1 | -3 | -4 |
| G | -1 | 7 | -5 | -3 |
| C | -3 | -5 | 9 | 0 |
| T | -4 | -3 | 0 | 8 |
ניתן לחשב ציון עבור עימוד של שני רצפים:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| רצף א' | A | G | A | C | T | A | G | T | T | A | C |
| רצף ב' | C | G | A | - | - | - | G | A | C | G | T |
| ציון | -3 | 7 | 10 | -5 | -5 | -5 | 7 | -4 | 0 | -1 | 0 |
הציון הכולל המתקבל מסכימת הציונים על כל העמדות בדוגמה לעיל 1.
אלגוריתם נידלמן וונש (Needleman-Wunsch)‏ מיועד לפתור בעיה זו ביעילות (סיבוכיות זמן ומקום של  \ O(n^{2}) - עבור רצפים באורך n) תוך שימוש בתכנון דינמי, באמצעות מילוי מטריצת  F_{ij}, המגדירה את ציון העימוד המיטבי עבור תת-המחרוזת מ-A המתחילה מהאות האפס (מחרוזת ריקה) ונגמרת באות ה- i=0,\dotsc ,n ותת המחרוזת ב-B המתחילה באפס ונגמרת באות ה- j=0,\dotsc ,m. הטבלה מוגדרת על פי הבסיס (שורה אפס ועמודה אפס):
והרקורסיה (יתר המטריצה) מאותחלת על פי ערך העימוד המיטבי:
כאשר:  w(a,b),\;a,b\in \Sigma  מגדיר את הציון להחלפה ו-d מציין ציון לרווח.
ציון העימוד המיטבי עבור הרצף A והרצף B מוגדר על פי  F_{nm}, כאשר את העימוד המתאים לציון זה (העימוד המיטבי) ניתן למצוא באמצעות מילוי טבלה נוספת המגדירה מצביעים בהתאם לבחירה ובסיום לפעול בעקיבה לאחור (Backtracking) החל מהתא המתאים - F_{nm}.
עימוד רצפים באמצעות תכנון דינמי > עימוד רצפים מקומי

בבעיית עימוד רצפים מקומי המטרה היא למצוא אזור (תת רצף) המתאים ביותר בין שני רצפים (אך לא נדרש עימוד לרצף המלא). אלגוריתם סמית-וטרמן (Smith-Waterman) ‏ פותר בעיה זו בסיבוכיות זמן ומקום של  \ O(n^{2}) (עבור רצפים באורך n). באלגוריתם זה ממלאים טבלה  F_{ij} המגדירה את העימוד המיטבי לסיפא של הרצף A מ-0 (מחרוזת ריקה) ועד האות i, ולסיפא של הרצף B מ-0 ועד האות j. הטבלה מוגדרת על פי הבסיס:
F_{i}0=0,\;0\leq i\leq m
F_{0}j=0,\;0\leq j\leq n
{\text{ if }}a_{i}=b_{j} then
 w(a_{i},b_{j})=w{\text{(match)}}
 {\text{ or if }}a_{i}\neq b_{j} then
 w(a_{i},b_{j})=w{\text{(mismatch)}}
F_{ij}=\max {\begin{Bmatrix}0\\F_{i-1,j-1}+\ w(a_{i},b_{j})&{\text{Match/Mismatch}}\\F_{i-1,j}+\ w(a_{i},-)&{\text{Deletion}}\\F_{i,j-1}+\ w(-,b_{j})&{\text{Insertion}}\end{Bmatrix}},\;1\leq i\leq m,1\leq j\leq n
כאשר:
m={\text{length}}(a)
n={\text{length}}(b)
w(c,d),\;c,d\in \Sigma \cup \{'-'\} - ציון להחלפה, כאשר '–' הוא מציין רווח
אלגוריתם זה דומה לאלגוריתם נידלמן וונש, אך ציון שלילי מוחלף ב-0 (כלומר מוטב להתחיל עימוד חדש מהמקום מאשר להמשיך את העימוד הקודם), והעימוד הטוב ביותר נבחר כמקסימום במטריצת הציונים (ולא המיקום האחרון).
ראו גם

Multiple sequence alignment
אנליזת ריצוף - Bowtie
לקריאה נוספת

Richard Durbin, Sean R. Eddy, Anders Krogh, Graeme Mitchison (1999). Biological Sequence Analysis: Probabilistic Models of Proteins and Nucleic Acids. Cambridge University Press. ISBN 0-521-62971-3.
הערות שוליים

↑  Needleman, Saul B.; and Wunsch, Christian D. (1970). "A general method applicable to the search for similarities in the amino acid sequence of two proteins". Journal of Molecular Biology. 48 (3): 443–53. doi:10.1016/0022-2836(70)90057-4. PMID 5420325.{{cite journal}}:  תחזוקה - ציטוט: multiple names: authors list (link)
↑  Smith, Temple F.; and Waterman, Michael S. (1981). "Identification of Common Molecular Subsequences" (PDF). Journal of Molecular Biology. 147: 195–197. doi:10.1016/0022-2836(81)90087-5. PMID 7265238. אורכב מ-המקור (PDF) ב-2012-07-17. נבדק ב-2014-01-31.{{cite journal}}:  תחזוקה - ציטוט: multiple names: authors list (link)
| --- | --- |
בקרת זהויות :  NLI: 987007542557105171  LCCN: sh2008009623 
אלגוריתם נידלמן-וונש
ירחי צדק

ירחי צדק והטבעות: הטבעת הוורודה היא הטבעת המרכזית, והטבעת הירוקה והצהובה היא הטבעת הדקה
ירחי צדק הם ירחים, חלקם אסטרואידים, אשר נלכדו בכוח המשיכה של כוכב הלכת צדק. נכון לינואר 2023 התגלו 95 ירחים, למעלה מ-60 מהם קטנים מקוטר של 10 ק"מ. ירחי צדק מתחלקים לשתי קבוצות – הירחים הרגילים, שכנראה נוצרו יחד עם צדק, והירחים הלא-רגילים, אשר נלכדו על ידי צדק או נסחפו אליו.
רוב ירחי צדק וטבעותיו מסתובבים בכיוון ההפוך מזה שבו מסתובב צדק.